Foto’s: Man hardloop weg toe hy met motor in huis in jaag(Foto: Rusa/Facebook) Die bestuurder van ŉ silwerkleurige Hyundai ix35 het weggehardloop ná hy Sondagoggend in ŉ huis in Prickly Pearweg in Waterloo, KwaZulu-Natal, vasgejaag het. Lede van Reaction Unit South Africa (RUSA) het net ná 06:00 by die toneel aangekom. Die motor het op sy sy langs die huis gelê. Die huis se sitkamermuur het omgeval. ŉ 29-jarige man het geringe beserings opgedoen toe die puin hom getref het. Volgens ooggetuies was die bestuurder van die motor vermoedelik onder die invloed van alkohol voor hy weggehardloop het.